बिक्रम में सोन नहर के आरपी चैनल टूटने से 200 बीघे की फसल डूबी, लाखों का नुकसान
बिक्रम | सोमवारकी रात रानीतालाब थाना क्षेत्र के लथार एवं निसरपुरा गांवों के समीप पटना सोन कैनाल से जुड़े आरपी चैनल 4 के टूटने से 200 बीघे में लगी तैयार रबी की लाखों रुपए की फसलें पानी भरने के कारण नष्ट हो गईं। पीड़ित किसानों इसको लेकर सरकार से मुआवजे की मांग की है। जानकारी के अनुसार, लथार एवं निससरपुरा गांवों के समीप पटना सोन कैनाल से जुड़े आरपी चैनल 4 में अधिक पानी छोड़े जाने से नहर टूट गई। लथार, गोना, निसरपुरा, बुद्धू छपरा, श्रद्धा छपरा आदि गांवों के खेतों में तैयार गेहूं, मटर, चना मसूर की फसल पानी भरने के कारण नष्ट हो गई।
bho_Deva hin_Deva